Andrew Wommack inspireerib sind tänases saates
sirutuma välja tervenemise poole, mis kuulub sulle Jeesuses Kristuses.
Jumal tahab, et oleksid terve - see on evangeeliumi tõde.
Kohe aga on Andrew ise teie ees.
Tere tulemast taas me saatesse!
Jätkan õpetamist teemal: "Jumal tahab, et oleksid terve".
Õpetussari antud teemal läheneb lõpule,
milles olen ladunud ainult vundamenti ja andnud teile teada põhitõed,
kuigi võiksingi jääda sellest teemast õpetama.
Võib-olla olete märganud,
et tervenemise teema on väga oluline mu jaoks.
Ma tõesti usun, et Jumal tervendab
ja ma kasutan tervenemist pideva näitena,
kui õpetan erinevatest asjadest.
Nii et kõike, mida õpetan, saab rakendada ka tervenemise vallas
Teen seda isegi pidevalt.
Minu õpetussari: "Jumal tahab, et oleksid terve"
on lõppemas
ja me oleme selle kohta pannud kokku ühe erilise paketi.
Paketis on kaasas ka videod,
kus inimesed räägivad, kuidas nad on tervenenud läbi ime.
Selle paketi nimi on: "Parema tervise pakett".
Tasub tellida need õppematerjalid ja muud materjalid.
Tean, et need tunnistused on olnud julgustuseks.
Olen kuulnud palju häid tunnistusi,
kuidas need videod on kinnitanud paljude usku.
Nii et palun leidke üks hetk ja tellige endale need materjalid.
Olen rääkinud paaris viimases saates ususeadustest,
kasutades näitena Markuse 5. peatükki,
kus veritõbine naine tuli ja puudutas Jeesuse kuube
ja sai koheselt terveks.
Olen kasutanud seda näitena,
et Issand ei teadnud, kes see oli, kes Teda puudutas.
Ta ei andnud naisele hinnangut, ei kritiseerinud teda
ega otsustanud, kas Ta tervendab naise või ei.
See on nagu elektrigagi -
kui katsute pinge all olevat juhet, siis energia voolab.
On olemas seadused, mis reguleerivad elektri toimimist.
Kui neid täidate, olete maandatud ja elekter voolab.
Nii ei saa võtta isiklikult, kui saate särtsu,
sest on teatud põhimõtted, mille alusel elekter toimib.
Samuti ei vali Jumal, keda tervendada ja keda mitte.
Jumal on selle väe juba tekitanud ja pannud selle meisse,
kuid Jumala tervendava väe ilmnemiseks
on omad seadused.
Põhjus, miks vaid vähesed inimesed saavad terveks,
on selles, et nad ei tea neid seadusi.
Sellest kõigest ma siis olengi varasemalt rääkinud.
Viimati õpetasin Markuse 5. peatüki põhjal
naisest, kes pidi esiteks kuulma tõde, et hakata uskuma.
Roomlastele 10:17: "Nii tuleb siis usk kuuldust..."
Üks seadustest on see, et keegi peab sulle tõde rääkima.
Kas tõde räägib sulle jutlustaja või loed seda ise Piiblist,
kuid vaid isiklikult tuntav tõde võib teha sind vabaks.
Ainuüksi tõest ei piisa.
Piibel on tõde! (Johannese 17:17)
Võite panna ju Piibli endale pähe, kuid see ei tee teid veel terveks.
Ainuüksi tõde ei tervenda meid.
Meid tervendab tõde, mida teame.
Johannese 8:32 "Ning tunnetate tõde, ja tõde vabastab teid!"
Üks põhjusi, miks inimesed ei saa terveks,
on see, et nad ei tea tõde.
Nad ei tea, mida Jumala Sõna ütleb.
"Kuidas te saaksite uskuda, kui te pole sellest kuulnud?
Kuidas te kuulete, kui keegi ei kuuluta?
Kuidas te kuulutate, kui kedagi pole saadetud?"
See on väga lihtne, kuid samas väga sügav.
Osa inimesi ütleb: "Hea küll, sain aru. Liigu edasi!"
Kuniks te ei hakka uurima Jumala Sõna
ja kuniks see ei hakka muutma te tegusid,
peate kuulma sellest teemast ikka ja jälle.
Täna tahan jagada teiega Leslie ja Mary Deckeri tunnistust.
Deckerite pere tuli me piiblikooli.
Pereisa Tom Decker kasvas üles Colorado Spingsis.
Kuid pärast edu naftatööstuses, kolis ta Austraaliasse,
kus ta kohtas austraallannat Lesliet ja kus nad ka abiellusid.
Lesliel ja nende tütrel Maryl oli probleeme raskekujulise astmaga
ja nad pidid lahkuma oma unistuste kodust Austraalias.
Nad tulid tagasi Coloradosse,
kuna kuiv kliima on astmaatikute jaoks parem paik, kus elada.
Jumal oli öelnud Tomile ja Lesliele üleloomulikult,
et nad lähevad piiblikooli.
Seega nad läksid internetti
ja leidsid sealt ühe kooli Colorado Springsist.
Nad polnud minust isegi kuulnud.
Leslie ja Mary tunnistus kirjeldab just seda, millest olen rääkinud.
Nad tõesti kannatasid raskelt astmaprobleemide all
ja olid isegi suremise äärel.
Põhjus aga, miks nad ei olnud tervenenud,
oli selles, et nad ei olnud kuulnud tõde.
Kui nad aga tulid me piiblikooli ja kuulsid neid tõdesid,
siis ei läinud väga kaua, kui see tõde, mida nad teadsid,
hakkas neid vabaks tegema.
Nõnda samuti pidi see veritõbine naine
kuulma esmalt Jeesusest.
Nüüd aga siis see tunnistus Leslielt ja Marylt,
kuidas Jumal nad tervendas.
Minuga kohtute uuesti saate lõpus.
Tervenemises on midagi, mida me ei mõista.
Me peame selle välja uurima.
Ole ettevaatlik, mida Jumalale lubad, et võid igale poole minna,
sest Jumal võibki su saata!
Terveks saamise teekond algas Tomil ja Lesliel Austraalias
eluohtliku haigusega,
mis juhtis neid lõpuks Charise piiblikooli Colorados,
kus õpitud asjad aitasid kaasa nende täielikule tervenemisele.
Igal aastal kogevad õpilased endi elus võimsaid muutusi,
lihtsalt kuulates ja õppides Jumala Sõna.
See on Tom ja Leslie Deckeri lugu.
Ma kasvasin üles siin, Colorado Springsis.
Läksin ülikooli ja alustasin tööd naftaäris.
Asustasin oma naftaettevõttega, kui olin 24-aastane.
Olin piisavalt õnnistatud minemaks 40-aastaselt pensionile.
Meil oli kõik hästi paigas.
Tom jäi 40-aastaselt pensionile
ja meil oli oma maja 400 m kaugusel mererannast.
Meil oli kõik, mida võinuks eales tahta.
Kuid mul ja mu tütrel olid rasked astmahood.
Sealne kliima mõjus raskelt mu naisele ja lapsele.
Kui saabusime Autraaliasse, siis me elasime telgis.
Oli küll jõuluaeg, kuid Austraalias oli suvi.
Elasime telgis, kui mu naine haigestus raskelt.
Ta oli nädal aega raskelt haige.
Kuid siis haigestus ka mu tütar
ja mulle jõudis lõplikult kohale, kui tõsine see olukord on.
On siis tegu peavalu, vähi või astmaga -
kui see ohustab su elu, siis see ohutab su elu!
Mu naisel oli lapsena astma,
kuid me arvasime, et ta on sellest välja kasvanud
ega arvanud, et see võiks mõjutada ka me tütart.
Ta istus mu süles üleni sinine ja ma pumpasin temasse ravimit.
Ta sai vaevu hingata.
Me ootasime kiirabi 18 minutit.
See on pikk aeg, kui su laps on sinine ja vaevu hingab.
Helistasin kiirabi välja,
tundes end samas nii abituna, kui mu laps siniseks muutus
ja ma ei saanud midagi teha.
Tööl olin alati olnud ka ohutusametnik,
mistõttu oskasin elustada ja anda esmaabi,
kuid sellest poleks mu tütrele olnud mingit abi.
Ta oli viis päeva intensiivis, sest ta kopsud olid vedelikku täis.
Ta ei kasvanud kolme aasta jooksul.
Mäletan, kuidas nad istusid päevi voodis
mõlemal hapnikumaskid näos.
Hingamisaparaadid susisesid ja mina mõtlesin oma abitusele.
Ka arstid ei saanud aidata.
Olime tütrega suremas astma tõttu,
kuid me ei pidanuks, sest olin ju uuestisündinud.
Jeesus tegi ju mu terveks! Ma ei pidanuks olema haige.
Austraalias juhtus palju muudki.
Ma läksin pensionile
ja kaotasin seeläbi kogu oma identiteedi.
See kõik juhtis mind uuestisünnini, kuna vajasin Jeesust oma ellu.
See muutis meis väga palju
ja me hakkasime üha enam Jeesust otsima.
Ma sain imeläbi terveks saanud, kuid ei suutnud seda hoida.
Mary sai imeläbi terveks, kuid ei suutnud seda hoida.
Me saime piisavalt terveks, et elus püsida.
Vajasime enam teadmisi.
Olime kuulnud Jumala sõjavarustusest
ja mingitest muudest asjadest,
aga me ei tundnud Jumala Sõna.
Olime kuulnud, et selliste asjadega on võimalik toime tulla.
Me ei osanud ka vastu võidelda ega teadnud meile antud meelevallast
"Miks me ikka haiged oleme? Me ei peaks olema haiged."
Kumbki meist ei saanud sellest aru
ja me ei teadnud, mida teha.
Ütlesin: "Tervenemise puhul on midagi, mida me ei mõista.
Peame selle välja uurima."
Ole ettevaatlik, mida Jumalale lubad, et võid igale poole minna,
sest Jumal võibki su saata!
Tulime tagasi Coloradosse, et saada asjadest paremini aru
ja minna ka piiblikooli.
Kuigi me ei teadnud, kuhu kooli minna.
Me elasime saabudes autosuvilas ja rändasime mööda Coloradot.
Enne siia tulekut olime juba internetist otsinud
seda õiget kooli, kuhu õppima minna.
Olin juba üle aasta otsinud internetist piiblikooli Colorados.
Osalesime ühel kursusel, kui Tom ütles mulle:
"Olen oodanud kogu oma elu, et saaksin minna piiblikooli.
Ma vajan enamat. Kolmest kuust ei piisa."
Otsustasime minna raamatukokku, et saada internetti
ning jätkata oma otsingutega.
Läksime raamatukokku, kell oli 6.
Kirjutasin samasse otsingumootorisse samad märksõnad nagu alati:
"Colorado" ja "piiblikool".
Ma polnud terve aasta midagi leidnud,
kuid seekord tuli välja Colorado Piiblikolledž,
mille nimeks täna on Charis.
Printisin selle välja ja näitasin Tomile.
Tom ütles:" See peab olema hea, sest sel on Colorado nimes."
Ehk see, et olen Colorado poiss, otsustaski asja.
Me ei teadnud midagi sellest koolist ega Andrew Wommackist.
Helistasime sinna ja läksime järgmisel päeval kohale.
Meil oli intervjuu
ja see tundus olevat õige kool me jaoks.
Me ei teadnud ikka midagi Andrew ja ta õpetuste-ilmutuste kohta,
kuid kool tundus meile sobiv ja me panime end koheselt kirja.
Üks õpilane küsis minult esimesel koolipäeval:
- "Nii, millal sa kuulsid Andrewst?" - "Millisest Andrewst?"
- "Andrew Wommackist!" - "Pole temast midagi kuulnud."
- "Sa ei tea, kes on Andrew Wommack?"
- "Ei. Kes ta siis on?
- "Te tulite Austraaliast siia ega tea, kes on Andrew?"
- "Just nii."
- "Ta on selle kooli direktor." - "Selge. Tore teada."
Mõtlesin, et see direktori isikukultus on küll pisut veider.
- "Kust te tulete?" - "Austraaliast."
- "Miks te tulite siia Austraaliast?"
- "Me palvetasime ja soovisime teada tervenemisest,
nii et Jumal juhtis meid siia."
- "Usute, et leian need vastused?" - "Kindlasti!"
Meil polnud aimugi, millesse end seganud olime,
mida meile õpetama hakatakse ja kuidas see meid muudab.
Pärast Andrew õpetuse kuulmist, kes me oleme Kristuses
ja usklikule antud meelevallast
ning kuuldes ka teisi õpetamas Jumalariigist,
teadsin, et nüüd on aeg ravimid jätta.
Tegin seda ja mul oli viis päeva raske hingata.
Palvetasin ja ütlesin: "Oh Jumal, mind ei huvita, kui langen või põlvili
või mind peab surnuist üles äratatama,
aga ma ei hakka uuesti neid ravimeid võtma."
Teadsin, et see on läbi ja ma ei vaja ravimeid,
kuigi kogu mu keha karjus selle vastu.
See, et ei saa hingata, on üsna tugev vastulause.
Küsisin Jumalalt, mida ma peaksin veel tegema
ja kuulsin vastust: "Palu veelkord ja see on möödas."
Sel hetkel meenus mulle kirjakoht pimedast mehest,
kelle eest Jeesus palvetas kaks korda.
Esimene palve peaaegu aitas,
kuid teine palve tegi mehe nägemise lõplikult terveks.
Läksin siis kooli ja ütlesin, et Jumal tahab,
et laseksin oma sõpradel enda eest palvetada.
Viimast korda.
"Andrew, mäletad seda meest, kes oli pime
ja kes vajas lisasülge ehk teistkordset palvet?
Ma vajan ka rohkem sülge."
Andrew küsis: "Sa tahad, et sülitaksin su peale?"
"Ei! Sa tead küll, mida ma mõtlen."
Nad palvetasid ja see kõik oligi möödas.
Olen olnud ravimitest ja sümptomistest vaba
alates 2001. aasta oktoobrist.
Jumal on kogu aeg hea.
Olin oma 40-eluaasta jooksul näinud ja kogenud paljusid asju.
Olin ka kõrgelt haritud,
aga ei teadnud midagi sellest, et Jumal on tõesti nii hea Jumal.
Ta tahtis tervendada ja õnnistada mind
rohkem kui ma ise seda soovisin.
See oli midagi, mida õppisin seal koolis.
Alguses oli seda veidi raske seedida,
sest olin harjunud süüdistama Jumalat
paljudes maailma hädades.
"Miks? Miks?"
Kuniks ühel päeval loksus kõik paika
ja ma sain ilmutuse, kui hea Ta tõesti on!
Küsisin Jumalalt: "Aga kuidas Maryga jääb?"
Jumal vastas: "Ära muretse, ta räägib minuga
ja kui ta on valmis nagu sina olid, siis ta tuleb ja ütleb sulle."
2002. aasta veebruaris tuligi Mary mu juurde ja ütles:
"Emme, ma palvetasin natuke."
Ütlesin: "Jah, tavaliselt need ongi väikesed palved.
Mille eest siis?"
"Ma ei vaja enam ravimeid." Ja nii see asi lõppeski.
Me viskasime ravimid ära
ja ta on sellest ajast saadik olnud vaba kõikidest sümptomitest ja ravimitest.
Seega, meie pere usub Jumala Sõna.
Ja nii ongi. See on lõplik.
Me elasime 3 aastat Inglismaal...
Inimesed võivad öelda, et saime terveks
tänu Coloradosse kolimisele, kus on hea ja kuiv kliima.
Kuid me elasime ka Inglismaal 3 aastat -
külma, märja ja hallitanu keskel.
Kõik haigust käivitavad tegurid olid olemas seal.
Mary ja mina oleme käinud kaks korda Aafrikas.
Esimest korda käisime seal märjal vihmahooajal.
Palju hallitust ja tänavatel prügi põletavad inimesed.
Kõik astmat käivitavad tegurid olid seal olemas,
kuid me ei uskunud sellesse.
Kui Jumal meid tervendab, siis täienisti.
Me saame minna ükskõik, kuhu ja teha Tema tööd.
Mul on Colorados sama palju meelevalda,
kui Austraalias, Aafrikas või Inglismaal.
Meie autoriteet ei muutu - see on igal pool sama.
Saatan ei ole võimsam Aafrikas, Austraalias või Colorados.
Ta on lüüasaanud vaenlane.
Kõik oleneb sellest, mida sa usud.
Olen viimase 6 aasta jooksul näinud rohkem imesid,
kui oma esimese 40-eluaasta jooksul.
Olen näinud, kuidas enam inimesi on saanud muudetud,
kuidas inimeste südamed ja pered on taastatud.
Kui me lihtsalt teeme seda ühte asja - otsime Jumalat,
siis võin garanteerida teile, et te elud muutuvad.
Nagu Jumal on muutnud minu ja mu pere elu
ja ma vaatan lootusrikkalt tulevikku.
Ma polnud harjunud ootama tulevikult midagi,
kuid nüüd ma teen seda,
sest olen näinud, kui õnnistatud võime olla.
Oleme kogenud hämmastavaid imesid nii Inglismaal, Aafrikas
kui ka meie endi elus siin Colorados.
Imesid sünnib igal pool.
Loodame, et see lugu Deceritest julgustas teid.
Eriline tänu kuulub meie toetajatele,
kes on investeerinud Charise piiblikooli,
kus inimeste elusid muudetakse iga päev.
Nüüd aga tagasi Andrew juurde!
Tänu Jumalale!
Loodetavasti see tunnistus õnnistas teid!
Deckerid lõpetasid kooli ja kolisid Inglismaale,
kus nad juhtisid me kohalikku kooli 3 aastat.
Nad olid meile tohtuks õnnistuseks.
Võiksin jagada neist palju tunnistusi, sest kogu nähtu oli vaid jäämäe tipp.
Tom oli väga edukas ärimees,
olles ka rahaliselt väga edukas ja stabiilne.
Aga ta oli väga häbelik ja pelglik inimene
ja üldse mitte kõneleja tüüpi.
Esimesel aastal koolis
ta ainult noogutas vastuseks, kui teda tervitasin.
Teisel aastal oli ta väheke julgem ja tervitas mind vastu.
Kui ta aga läks misjonireisile,
siis seal ta pidi seisma koguduse ees ja rääkima.
Vaatamata sellele, et Tom oli edukas ärimees,
ei olnud teiste ees rääkimine Tomi tugevaim külg,
nii et ta palvetas selle eest.
Ja kui ta siis rahva ette astus,
langes Jumala vägi selle paiga üle
ja kõik kirikus olijad koos pastoriga langesid selle väe all maha.
Mu mäletamist mööda juhtus see Keenias või Ugandas.
Kõik lihtsalt langesid põrandale Jumala väe all
ja Tom pidi lihtsalt lahkuma, sest kõik olid nö rajalt maas.
Jumal kasutas teda
ja Jumala vägi voolas läbi tema nii tugevalt,
et see sai talle sõltuvusttekitavaks.
Seejärel hakkas Tom tööle me piiblikoolis Inglismaal.
Lisaks hakkas ta teenima inimesi, kes töötasid naftatööstuses.
Hiljuti hakkas ta tööle Ameerika Õhuväe Akadeemias.
Üks päev ta ütles mulle,
et tema misjonipõllul on tuhandeid inimesi
ja ta räägib Jumala väest kõigile, kellele vähegi võimalik.
Kuid kõik see sai alguse sellest,
kui nad hakkasid õppima tõdesid, mida nad varem ei teadnud.
Tom, Leslie ja Mary armastavad Jumalat tulihingeliselt.
Soovin, et võiksite neid tundma õppida,
sest nad on nii kirglikud Jumala suhtes.
Nad armastasid Jumalat juba enne piiblikooli,
nii et mitte piiblikool polnud see, kust nad selle leidsid.
Nad juba tundsid Jumalat.
Kuid piiblikool andis neile teadmisi, milline Jumal on
ja kuidas usk ning tervenemine töötavad.
Kui nad said selle teadmise kätte,
siis see oli täpselt kui kirjakohtades, mida olen kasutanud.
2. Peeturse 1:3: "Tema jumalik vägi on meile kinkinud kõik,
mis on vajalik eluks ja vagaduseks, tema tundmise kaudu."
Kui nad said teadmised ja hakkasid kuulma tõde,
et Jumal ei tee meid haigeks
ning Tema ei ole see, kes meile need haigused toob.
Tervenemine ei sõltu üksnes Jumalast või ka meie pühadusest.
Kui nad hakkasid õppima neid seadusi,
said nad äkitselt ühenduse Jumala väega,
mis oli neis juba olemas.
Vägi voolas ja nende füüsilised ihud said terveks.
Ma lihtsalt ei jõua seda piisavalt palju rõhutada.
Tahaksin teile veel paari asja öelda,
aga rõhutan siinjuures, et mina ei saa sellest mingit kasu.
Ma ei ütle seda isekatest motiividest
või ükskõik, millistest motiividest lähtuvalt.
Paljud teist vaatavad mu saateid
ja kuulevad tõdesid, mida te ei ole varem kuulnud.
Üks levinum kommentaar, mida saame, on see,
et inimesed,
kes on aastakümneid olnud usklikud ja käinud kirikus,
pole midagi sellist varem kuulnud.
Paljud teist on sellises olukorras,
kus te õpite asju, mida te pole kunagi õppinud.
Ja samas te jääte siiski sinna kogudusse
ja annate ka oma raha sinna,
kus teile ei õpetata tõde.
Te teete seda, sest teie pereliikmed on alati seal käinud
või mingil muul põhjusel.
Paljud teist nö smuugeldavad salaja minult evangeeliumi õpetust.
Kuna te ei saa seda oma kirikus,
vaatate te seda saadet või uurite mu õppematerjale.
Ma ei keela seda,
kuid peaksite sellele rohkem rõhku panema.
Peaksite leidma endale koha, kus õpetatakse Jumala Sõna.
Peaksite seda oluliseks pidama,
sest see on üks Jumala seadusest, kuidas tervenemine toimib.
Meie aeg on selleks korraks läbi.
Järgnevalt aga info selle kohta, kuidas mu materjale tellida.
Andrew õpetus "Jumal tahab, et oleksid terve"
on saadaval raamatuna.
Kasuta tellides koodi T-330.
Sama materjal on saadaval ka õppematerjalina.
Kasuta tellides koodi T-430.
Kogu õpetusseeria on tellitav ka CD'dena või DVD'dena.
Tellimusinfo on nähtav ekraanil.
Võid tellida endale ka nii raamatu, õppematerjali kui ka CD või DVD,
mis kõik kokku moodustavad " Parema tervise paketi."
Paketis on kas CD või DVD, raamat, õppematerjal
ja DVD'd "Tervenemisteekonnad"
ja tervendus-piiblisalmidega CD.
Kogu pakett on tellitav Andrew Wommacki kodulehelt.
Neljas õpetus samast seeriast: "Ususeadused"
on samuti tellitav me kodulehe kaudu.
Kui sa ei suuda seda endale lubada,
siis Andrew ja ta partnerid pakuvad seda tasuta.
Ekraanil on Andrew Wommacki teenistuse kontaktandmed.
Kodulehelt saab tellida materjale ööpäev läbi.
Loodame kuulda sinust juba täna!
Ühtlasi tahame jagada infot Andrew teenistuste kohta,
mille kohta leiad täpsemat infot Andrew kodulehelt www.awme.net
Hetkel ekraanil kõlav reklaam puudutab kutset perelaagrisse,
mis toimus juba 2010.aastal.
Olen põnevil neist laagritest, kus käib alati palju rahvast.
Üritus kestab neli päeva.
Seal osaleb palju erinevaid külalisi ja külaliskõnelejaid.
Laagris on palju erinevaid majutusvõimalusi.
Rohkem infot ekraanil nähtava kodulehe kaudu.
See on hea üritus, millest osa võtta.
Täpsem info Andrew koosolekute kohta
on leitav ekraanil olevalt kodulehelt.
Järgmises saates...
Kui te ei tegutse selle järgi, mida kuulete või usute,
siis see usk on surnud.
Kasutan jälle võrdlust elektriga.
Kui me ei tegutse oma usu järgi,
siis see on kui isolatsioon, mis takistab elektri liikumist.
Isolatsioon peatab elektrivoolu.
Usk ilma tegudeta takistab Jumala väel toimimast.
Pannanhalma klooster Ungaris
on olnud kui linn mäe otsas juba 1100 aastat,
kuulutades Rooma Katoliku kiriku võimu ja hiilgust.
Kuid kloostriülem on hakanud hiljuti
tundma vajadust tõelise vaimse ärkamise järele,
avades uksed Andrew Wommackile.
Ma ei üritanud enam teenida välja Jumala armastust,
vaid palusin seda armu alusel.
Andrew õpetus on muutnud paljude munkade ja õpilaste elu
ja paljud klosstrid on täna vaimselt näljased.
Loe täielikku lugu sellest www.awme.net
Investeeri endasse ja sõnumisse, mis toob uut elu.
Muuda oma elu
Muuda maailma
Tõlge: Maris Šimko
Andrew Wommacki teenistus